(N á v r h)

Komuniké

Vláda Slovenskej republiky prerokovala dňa ................. návrh poslancov Národnej rady Slovenskej republiky Jirka Malchárka a Petra Kresáka na vydanie  zákona, ktorým sa mení a dopĺňa zákon Národnej rady Slovenskej republiky  č. 315/1996 Z. z. o premávke na pozemných komunikáciách v znení neskorších predpisov.

Cieľom predloženého návrhu zákona je zvýšenie bezpečnosti cestnej premávky, a to najmä sprísnením zákazu predchádzania na križovatke alebo v tesnej blízkosti pred ňou, zavedením povinnosti vodičov mať vo vymedzenom období od 15. októbra do 15. marca počas celého dňa predpísané osvetlenie vozidla, sprísnenie režimu používania niektorých druhov vozidiel, ktorých pohyb na pozemných komunikáciách musí byť obmedzený. Návrh zákona sa týka aj problematiky odstraňovania vozidiel a zakotvuje možnosť zadržať vodičský preukaz v prípade, ak vodič nezaplatí za priestupok pokutu uloženú právoplatným rozhodnutím správneho orgánu. 

Vláda vyslovila s predloženým návrhom súhlas za podmienky akceptácie jej pripomienok.